b'\n_START_ARTICLE_\nPulisya\n_START_PARAGRAPH_\nAng pulisya o kapulisan ay isang pangkat ng mga taong may hanapbuhay o trabahong nangangalaga ng katahimikan at kaayusan, pagpapatupad ng batas, mag-imbistiga ng mga krimen, at pagbibigay ng proteksiyon sa publiko o madla.  Tinatawag namang pulis ang isang taong nagtatrabaho para sa kagawaran o departamento ng kapulisan.  Tinatawag ang kanilang tanggapan o himpilan bilang estasyon ng pulis o himpilan ng pulis._NEWLINE_May mga pook na tumatawag o naglalarawan sa tanggapan at serbisyo ng pulisya o pagpupulis bilang mga kabatas, na mga organisasyong nagpapatupad o tagapagpatupad ng batas, ahensiyang tagapagpairal ng batas, tagapagbigay-diin ng batas, o tagapagpasunod sa batas.  Sa Ingles, kaugnay ito o katumbas ng mga pariralang law enforcer at law enforcement.'